ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
পুনের আগরকর গবেষণা প্রতিষ্ঠানের বিজ্ঞানীরা মহারাষ্ট্র ও কর্ণাটকের পশ্চিম ঘাটে দুটি নতুন প্রজাতির পাইপওয়ার্টস আবিষ্কার করেছেন
নতুন দিল্লি, ০৪ অক্টোবর, ২০২০
বিশ্বের জীব বৈচিত্রের ৩৫টি জায়গার মধ্যে অন্যতম হলো ভারতের পশ্চিমঘাট। এই পশ্চিমঘাটে বৈচিত্রময় ঔষধির জন্য পরিচিত একটি উদ্ভিত গোষ্ঠীর দুটি নতুন প্রজাতি ঔষধি গাছ আবিষ্কার হয়েছে। এই উদ্ভিদগুলি পাইপওয়ার্টস নামে পরিচিত। এদের বৈজ্ঞানিক নাম অ্যারিয়োকোলন। এই গাছগুলি কেবল বর্ষার মরশুমে জন্মায়। ভারতের পশ্চিমঘাটে এই গাছগুলির ১১১ রকম প্রজাতি রয়েছে।
কিছু কিছু প্রজাতি পূর্ব হিমালয়েও পাওয়া যায়। দেশের বিভিন্ন প্রান্তে এই ধরণের ৭০ শতাংশ প্রজাতির অনুসন্ধান পাওয়া গেছে। অ্যারিয়োকোলন সিনেরিয়াম নামে একটি প্রজাতি থেকে ক্যান্সাল, অ্যান্টি-ইনফ্ল্যামেটরি এবং ব্যাথা কমানোর ওষুধ তৈরি করা হয়। ই. কুইনক্যাঙ্গুলার প্রজাতি থেকে যকৃত রোগের ওষুধ তৈরি হয়। ই. মেডিপার্নেস প্রজাতিটি কেরালা থেকে পাওয়া গেছে। এই নতুন আবিষ্কৃত প্রজাতিটির ঔষধি বিশিষ্টগুলি নিয়ে এখনও গবেষণা চালানো হচ্ছে।
ভারত সরকারের বিজ্ঞান ও প্রযুক্তি বিভাগের অন্তর্গত পুনের স্বশাসিত সংস্থা আগরকর গবেষণা প্রতিষ্ঠানের বিজ্ঞানীরা সম্প্রতি মহারাষ্ট্র এবং কর্ণাটকে দুটি নতুন প্রজাতির পাইপওয়ার্টস আবিষ্কার করেছেন।
পশ্চিমঘাটে জীব বৈচিত্রের বিষয়ে অনুসন্ধান চালাতে গিয়ে তাঁরা এই দুই নতুন প্রজাতির সন্ধান পান বলে জানিয়েছেন গবেষণা দলের প্রধান ডঃ রীতেশ কুমার চৌধুরী। তিনি বলেন, এখন এই দুই নতুন প্রজাতির ডিএনএ-র পরীক্ষার কাজ চলছে। এর আগে অনুসন্ধান মেলা প্রজাতিগুলির সঙ্গে নতুন আবিষ্কৃত প্রজাতির মধ্যে পার্থক্য খুঁজে বের করার প্রয়াস চালানো হচ্ছে বলেও তিনি জানন।
CG/SS/SKD
(Visitor Counter : 92
সড়কপরিবহণওমহাসড়কমন্ত্রক
কোভিড-১৯ মহামারীকে সুযোগে পরিণত করতে প্রবাসী ভারতীয় ছাত্রছাত্রীদের গুরুত্বপূর্ণ ভূমিকা গ্রহনের আহ্বান জানালেন শ্রী নীতিন গড়করি
নয়াদিল্লি, ২৬ এপ্রিল, ২০২০
কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি বিগত কয়েক দিনে ওয়েবইনার, ভিডিও কনফারেন্স এবং অন্যান্য সোশ্যাল মিডিয়া প্ল্যাটফর্মের মাধ্যমে প্রায় ১ কোটি ৩০ লক্ষ মানুষের কাছে পৌঁছেছেন এবং কোভিড মোকাবিলায় সরকারের গৃহীত উদ্যোগ সম্পর্কে তাদের জানিয়েছেন। শ্রী গড়করি বিশ্ব মহামারীতে ‘ভারতের ভূমিকা, ভারতের পরিকল্পনা’ শীর্ষক বিষয়ে গ্রেট ব্রিটেন, কানাডা, সিঙ্গাপুর, ইউরোপের বিভিন্ন দেশ এবং অস্ট্রেলিয়ায় প্রবাসী ভারতীয় ছাত্রছাত্রীদের সঙ্গে মতবিনিময় করেন। ছাত্রছাত্রীদের উদ্দেশে তিনি বলেন, ভারতের ভবিষ্যৎ পরিকল্পনা হল বিশ্ব মহামারীর প্রেক্ষিতে উদ্ভূত চ্যালেঞ্জগুলিকে সুযোগে পরিণত করতে ইতিবাচক পদক্ষেপ গ্রহন। তিনি বলেন, দেশীয় সংস্থাগুলির কাজকর্মে মহামারীর প্রভাব পড়তে চলেছে। পরবর্তী পরিস্থিতিতে শিল্প সংস্থাগুলি কাজকর্মের নতুন পদ্ধতি খুঁজে বের করতে হবে।
শ্রী গড়করি আরও জানান, ভারতের উদ্দেশ্য কেবল দেশের চাহিদা পূরণ নয়, বরং বিশ্ব বাজারেও পর্যাপ্ত যোগান সুনিশ্চিত করা। এই প্রেক্ষিতে তিনি বিদেশে পঠন-পাঠনরত ভারতীয় পড়ুয়াদের বড় ভূমিকা গ্রহণের আহ্বান জানান, যাতে ভারত অচিরেই বিশ্বের অগ্রণী দেশ হয়ে উঠতে পারে।
শ্রী গড়করি আরও জানান, দেশে ২২টি গ্রীন এক্সপ্রেস হাইওয়ে নির্মাণের কাজ চলছে। সেই সঙ্গে, দিল্লি – মুম্বাই এক্সপ্রেসওয়ে-তে আরও নতুন লেন যুক্ত করার কাজ শুরু হয়েছে। জাতীয় মহাসড়কগুলির পাশে প্রায় ২ হাজার সড়ক পার্শ্ববর্তী সুযোগ-সুবিধা গড়ে তোলা হবে। একইভাবে, দেশে ২ হাজার বাস ডিপো স্থাপনের পরিকল্পনা রয়েছে।
শ্রী গড়করি ভারতের অগ্রগতির যাত্রাপথে ভারতীয় বংশোদ্ভূত ছাত্রছাত্রী ও বিজ্ঞানীদের এগিয়ে আসার আহ্বান জানান। তিনি সরকারের পক্ষ থেকে আশ্বাস দিয়ে বলেন, কেন্দ্র বিভিন্ন ক্ষেত্রে সরকারি-বেসরকারি অংশীদারিত্ব বা যৌথ উদ্যোগে নতুন প্রকল্প গড়ে তুলতে আগ্রহী। শ্রী গড়করি এখনও পর্যন্ত প্রায় ৮ হাজার শিল্পপতি ও ব্যবসায়ীর পাশাপাশি, বিশ্বের ৪৩টি বিশ্ববিদ্যালয়ের ভারতীয় ছাত্রছাত্রীদের সঙ্গে ভিডিও কনফারেন্সের মাধ্যমে কথা বলেছেন।
(CG/BD/SB
মানবসম্পদবিকাশমন্ত্রক
সব রাজ্যের শিক্ষামন্ত্রী আর শিক্ষা সচিবদের সাথে ভিডিও কনফারেন্স করলেন কেন্দ্রীয় মানব সম্পদ উন্নয়ন মন্ত্রী
কোভিড-১৯ এর ফলে উদ্ভূত পরিস্থিতে মিড ডে মিল প্রকল্পে রান্নার খরচ খাতে ১০.৯৯ শতাংশ ব্যয় বাড়িয়ে ৮১০০ কোটি টাকা করল কেন্দ্র
নয়াদিল্লি, ২৮ এপ্রিল, ২০২০
কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ আজ সব রাজ্যের শিক্ষামন্ত্রী ও শিক্ষা সচিবদের সাথে ভিডিও কনফারেন্সের মাধ্যমে এক বৈঠক করেছেন। দপ্তরের প্রতিমন্ত্রী শ্রী সঞ্জয় ধোত্রেও বৈঠকে উপস্থিত ছিলেন। ২২ টি রাজ্যের শিক্ষামন্ত্রী এবং ১৪ টি রাজ্য ও কেন্দ্রশাসিত অঞ্চলের শিক্ষা সচিবরা আলোচনায় অংশ নেন।
মানব সম্পদ উন্নয়ন মন্ত্রী কোভিড-১৯ এর ফলে উদ্ভূত পরিস্থিতিকে দূর্ভাগ্যজনক আখ্যা দিয়ে বলেন এই সময়ে এমন কিছু কল্যাণকর ব্যবস্থা নিতে হবে যাতে শিক্ষা ক্ষেত্রে ছাত্র ছাত্রীদের সুরক্ষা বজায় থাকে। এই প্রসঙ্গে ‘ মন কি বাতে’ প্রধানমন্ত্রীর বক্তব্য উদ্ধৃত করে বলেন নভেল করোনা ভাইরাস রুখতে দেশের সব মানুষ কিছু না কিছু ইতিবাচক পদক্ষেপ গ্রহণ করছেন। বিভিন্ন ক্ষেত্রের মানুষজন নিজেদেরকে পরিস্থিতির সঙ্গে বদলে নিচ্ছেন।
শ্রী পোখরিয়াল বলেন আমাদের সবার লক্ষ্য হল ৩৩ কোটি ছাত্রছাত্রী যাতে কোন দুর্ভোগে না পড়েন এবং তারা তাদের পড়াশোনা নির্বিঘ্নে চালিয়ে যেতে পারে সেটা দেখা। এই কারণে অন লাইনে পড়াশোনার বিষয়টির উপর জোড় দেওয়া হচ্ছে। দীক্ষা, স্বয়ম, স্বয়মপ্রভা, বিদ্যদান ২.০, ই-পাঠশালা, দূরদর্শনের শিক্ষা মূলক চ্যানেল, ডিশ টিভি, টাটা স্কাই, জিও, এয়ারটেল ডি টি এইচ সহ অনেকেই এই কাজে উঠে পড়ে লেগেছে। মন্ত্রী জানান এছাড়াও বিকল্প একটি শিক্ষা ক্যালেন্ডার এন সি ই আর টি তৈরি করেছে রাজ্যগুলি তাদের নিজস্ব পরিস্থিতি পর্যালোচনা করে গ্রহণ করতে পারে। যদি স্কুল গুলি খুলতে হয় সেক্ষেত্রে একটি স্বাস্থ্য বিষয়ক নীতি নির্দেশিকা তৈরির কথাও তিনি বলেন।
ছাত্রছাত্রীদের স্বাস্থের কথা চিন্তা করে লকডাউনের মধ্যেও তারা যাতে পর্যাপ্ত স্বাস্থ্যকর খাবার পায় সেই জন্য মিড ডে মিল প্রকল্পে রেশন দেওয়া হচ্ছে। তিনি জানান স্কুলের গরমের ছুটির সময়ও মিড ডে মিল দেওয়া হবে। এই কারণে অতিরিক্ত ১৬শো কোটি টাকা খরচ করা হবে। এছাড়াও প্রথম তিন মাসের জন্য ২৫০০ কোটি টাকা অ্যাডহক দেওয়া হবে।
মিড ডে মিল কর্মসূচিকে আরও জোরদার করার লক্ষ্যে বার্ষিক রান্নার খরচ বাবদ প্রদেয় অর্থের পরিমাণ ৭৩০০ কোটি টাকা থেকে বাড়িয়ে ৮১০০ কোটি টাকা করা হয়েছে।
শ্রী পোখরিয়াল জানান সমগ্রশিক্ষা কর্মসূচীর আওতায় প্রথা ভেঙ্গে কেন্দ্র গত অর্থবর্ষের অব্যবহৃত ৬২০০ কোটি টাকা খরচের অনুমতি রাজ্য সরকার গুলিকে দিয়েছে। এছাড়াও ৪৪৫০ কোটি টাকা অ্যাডহক দেওয়া হবে।
(CG/SDG
মানবসম্পদবিকাশমন্ত্রক
কোভিড-১৯ এর কারণে বর্তমান পরিস্থিতির কথা বিবেচনা করে সিবিএসই পয়লা জুলাই থেকে ১৫ই জুলাই পর্যন্ত নির্ধারিত দশম ও দ্বাদশ শ্রেণীর পরীক্ষা বাতিল করেছে
নয়াদিল্লি, ২৬ জুন, ২০২০
রাজ্য সরকারগুলি থেকে প্রাপ্ত অনুরোধ এবং কোভিড-১৯ এর কারণে বর্তমান পরিস্থিতির কথা বিবেচনা করে সিবিএসই পয়লা জুলাই থেকে ১৫ই জুলাই পর্যন্ত নির্ধারিত দশম ও দ্বাদশ শ্রেণীর পরীক্ষা বাতিল করেছে। সুপ্রিম কোর্ট আজ সিবিএসই-র পরীক্ষা বাতিল করার প্রস্তাব এবং দশম ও দ্বাদশ শ্রেণীর ছাত্রছাত্রীদের চূড়ান্ত পারফরম্যান্স মূল্যায়ন করার পরিকল্পনার বিষয়ে একমত হয়েছে।
সিবিএসই-র দশম ও দ্বাদশ শ্রেণীর পরীক্ষা পয়লা জুলাই থেকে ১৫ই জুলাই পর্যন্ত না করার প্রস্তাব গ্রহণ এবং শিক্ষার্থীদের সুরক্ষার বিষয়টি উদ্বেগের সঙ্গে অগ্রাধিকার দেওয়ার জন্য সুপ্রিম কোর্টের প্রতি কৃতজ্ঞতা প্রকাশ করেছেন কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’। তিনি বলেন, দশম ও দ্বাদশ উভয় শ্রেণীর পরীক্ষার ফলাফল ঘোষণার জন্য সিবিএসই-র উপযুক্ত কমিটির পরামর্শ অনুযায়ী, বাতিল হওয়া পরীক্ষায় শিক্ষার্থীদের পারফরম্যান্স থেকে মূল্যায়ন করা হবে। শ্রী নিশাঙ্ক বলেছেন, যদি পরিস্থিতি দ্রুত অনুকূল হয়, তা হলে পয়লা জুলাই থেকে ১৫ই জুলাই পর্যন্ত দ্বাদশ শ্রেণীর নির্ধারিত বিষয়গুলির পরীক্ষা শিক্ষার্থীদের জন্য ঐচ্ছিক হিসাবে রাখা হবে। কিন্তু, পরীক্ষার্থীদের ফলাফল নির্ধারিত মূল্যায়ন পরিকল্পনা অনুযায়ী করা হবে। তবে, শিক্ষার্থীরা নিজেদের পারফরম্যান্সের উন্নতি করতে এই ঐচ্ছিক পরীক্ষায় অংশগ্রহণ করতে পারবে। তিনি বলেছেন, দশম শ্রেণীর পরীক্ষার্থীদের জন্য আর কোনও পরীক্ষা নেওয়া হবে না এবং মূল্যায়ন পরিকল্পনার ভিত্তিতে সিবিএসসি-র ঘোষিত ফলাফলকে চূড়ান্ত বলে গণ্য করা হবে।
কেন্দ্রীয় মন্ত্রী বলেছেন, উপরোক্ত মূল্যায়ন পরিকল্পনার ওপর ভিত্তি করে ১৫ই জুলাইয়ের মধ্যে ফলাফল ঘোষণা করা হবে, যাতে পরীক্ষার্থীরা উচ্চ শিক্ষা প্রতিষ্ঠানে ভর্তি হতে এবং আবেদন করতে পারেন। তিনি আরও বলেন, শিক্ষার্থী, অভিভাবক এবং শিক্ষকদের স্বাস্থ্যের বিষয়ে প্রধান উদ্বেগের কারণে এই পরিকল্পনাটি সুপ্রিম কোর্টে প্রস্তাব করা হয়েছে। দশম ও দ্বাদশ শ্রেণীর পরীক্ষার জন্য সিবিএসই-র বিজ্ঞপ্তি বিস্তারিত জানতে Kindly click here for CBSE notification on Examinations for classes X and XII – এই সাইটে ক্লিক করুন।
(CG/SS/SB
প্রধানমন্ত্রীরদপ্তর
অস্ট্রেলিয়ান লেবার পার্টির জয় এবং প্রধানমন্ত্রী হিসেবে নির্বাচিত হওয়ার জন্য অ্যান্টনি আলবানিসকে অভিনন্দন জানালেন প্রধানমন্ত্রী
নতুন দিল্লি, ২১শে মে, ২০২২
প্রধানমন্ত্রী শ্রী নরেন্দ্র মোদী অস্ট্রেলিয়ান লেবার পার্টির জয় এবং প্রধানমন্ত্রী হিসেবে নির্বাচিত হওয়ার জন্য অ্যান্টনি আলবানিসকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “অস্ট্রেলিয়ান লেবার পার্টির জয় এবং প্রধানমন্ত্রী হিসেবে আপনার নির্বাচনের জন্য @AlboMP –কে অভিনন্দন। আমাদের সার্বিক কৌশলগত অংশীদারিত্বকে আরো শক্তিশালী করতে এবং ভারত – প্রশান্ত মহাসাগরীয় অঞ্চলে আমাদের অভিন্ন অগ্রাধিকারের ক্ষেত্রগুলিতে আপনার সঙ্গে একযোগে কাজ করার ইচ্ছা প্রকাশ করছি।”
CG/SD/SFS
(
পরিসংখ্যানএবংকর্মসূচিরূপায়ণমন্ত্রক
ভারতে পে-রোল সংক্রান্ত প্রতিবেদন – এক প্রথামাফিক কর্মসংস্থানমূলক আভাস
নয়াদিল্লি, ২৩ অক্টোবর, ২০২০
কেন্দ্রীয় পরিসংখ্যান ও কর্মসূচি রূপায়ণ মন্ত্রকের অধীন জাতীয় পরিসংখ্যান কার্যালয়  নির্দিষ্ট সরকারি এজেন্সিগুলির কাছ থেকে প্রাপ্ত প্রশাসনিক তথ্যের ভিত্তিতে ২০১৭-র সেপ্টেম্বর থেকে ২০২০-র আগস্ট পর্যন্ত সময়ে কর্মসংস্থানের আভাস সংক্রান্ত প্রেস নোট জারি করেছে। এই প্রেস নোট সম্পর্কিত বিস্তারিত বিবরণ নিম্নলিখিত লিঙ্কে দেওয়া রয়েছে।
https://static.pib.gov.in/WriteReadData/userfiles/NSO%20Press%20release%20_Payroll%20Reporting%20in%20India_for%2023%20October'%202020.pdf
CG/BD/DM
(Visitor Counter : 128
তথ্যওসম্প্রচারমন্ত্রক
ভারত আন্তর্জাতিক চলচ্চিত্র নির্মাতাদের জন্য সহায়তা কার্যালয় খুলেছে ; সমস্ত অনুমোদন একসঙ্গে দেওয়া হবে : শ্রী প্রকাশ জাভড়েকর
নয়াদিল্লী, ৬ জুলাই, ২০২১
কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর আজ ৭৪তম কান চলচ্চিত্র উৎসবের উদ্বোধনী অনুষ্ঠানে আশাপ্রকাশ করেন যে খুব শীঘ্রই পৃথিবী এই মহামারী থেকে মুক্ত হবে এবং সাধারণ মানুষ ফের প্রেক্ষাগৃহে বসে চলচ্চিত্র দেখতে পারবেন।
কেন্দ্রীয় সরকারের তথ্য ও সম্প্রচার মন্ত্রক এবং বণিকসভা ফিকি'র যৌথ উদ্যোগে আয়োজিত ৭৪ তম কান চলচ্চিত্র উৎসবে ভারতীয় প্যাভেলিয়ন-এর ভার্চুয়াল উদ্বোধনে শ্রী জাভড়েকর বলেন এই নিয়ে দ্বিতীয়বার ভার্চুয়াল মাধ্যমে প্যাভেলিয়নের আয়োজন করা হয়েছে। ভার্চুয়াল এই ভারতীয় প্যাভেলিয়ন বিশ্ব চলচ্চিত্রের ভবিষ্যতের বিষয়ে নিয়ে আলাপ-আলোচনার এক মিলন ক্ষেত্রে পরিণত হবে বলে আশাপ্রকাশ করেন তিনি। মন্ত্রী আরও জানান, ভারতে বহু আন্তর্জাতিক চলচ্চিত্রের চিত্রগ্রহণ হয়ে থাকে, এরজন্য ৫০০টিরও বেশি জায়গা রয়েছে। আন্তর্জাতিক চলচ্চিত্র নির্মাতাদের ভারতে আরও আকৃষ্ট করে তোলার জন্য কেন্দ্রীয় সরকার বেশ কয়েকটি পদক্ষেপ গ্রহণ করেছে বলে তিনি উল্লেখ করেন। শ্রী জাভড়েকর বলেন আন্তর্জাতিক চলচ্চিত্র নির্মাতাদের জন্য সহায়তা কার্যালয় খোলা হয়েছে। এই কার্যালয় থেকে সমস্ত অনুমোদন একসঙ্গে দেওয়া হবে।
তিনি বলেন বহু হলিউড চলচ্চিত্র ভারতে ভিএফএক্স অ্যানিমেশন করিয়েছে। এতে বিশ্ব চলচ্চিত্রে ভারতের অবদান ক্রমশই বৃদ্ধি পেয়েছে। তিনি বলেন, কান চলচ্চিত্র উৎসব হল একটি সৃজনশীল এবং প্রতিভা বিকাশের উৎসব। পাশাপাশি এই উৎসবে একটি ব্যবসায়িক দিকও রয়েছে। এই উৎসব বিশ্বের চলচ্চিত্র নির্মাতাদের কাছে বহু সুযোগ-সুবিধা প্রদান করে। তিনি বলেন, অতিমারীর পরবর্তী সময়ে চলচ্চিত্র জগতের ব্যবসায়িক পরিধি বৃদ্ধি পাবে। এই সময়ে বেশিরভাগ চলচ্চিত্র ওটিটি প্ল্যাটফর্মে শুটিং হয়েছে বলেও তিনি জানান।
ফ্রান্সে ভারতের নিযুক্ত রাষ্ট্রদূত শ্রী জাভেদ আশরাফ বলেন, কান চলচ্চিত্র উৎসব বিশ্বজুড়ে ভারতীয় চলচ্চিত্রকে তুলে ধরার এক গুরুত্বপূর্ণ স্থান। তিনি বলেন, এই উৎসব বিশ্বব্যাপি চলচ্চিত্র জগতের মধ্যে সংযোগ স্থাপনের সুযোগ করে দেয়। অনুষ্ঠানে কেন্দ্রীয় তথ্য ও সম্প্রচার মন্ত্রকের সচিব শ্রী অমিত খারে বলেন, অতিমারীর বিভিন্ন সমস্যার মুখোমুখি হওয়া সত্ত্বেও ভারতীয় প্যাভেলিয়নে দেশের সংস্কৃতি চলচ্চিত্রগত ঐতিহ্য তুলে ধরা হয়েছে। তিনি আরও বলেন এ বছর ভারতীয় প্যাভেলিয়নে সত্যজিৎ রায়ের জন্ম শতবার্ষিকী উদযাপনের পাশাপাশি স্বাধীনতার ৭৫ বছরকেও তুলে ধরা হবে। কান চলচ্চিত্র বাজারে ভার্চুয়াল ভারতীয় প্যাভেলিয়নে ৫২তম ভারতীয় আন্তর্জাতিক চলচ্চিত্র উৎসবের পোস্টার ও বুকলেটের সূচনা করেন শ্রী খারে। মন্ত্রকের অতিরিক্ত সচিব শ্রীমতি নিরজা শেখর জানান, অতিমারী পরিস্থিতিতে চলচ্চিত্র সাধারণ মানুষকে ঐক্যবদ্ধ করতে সাহায্য করেছে। বিশিষ্ট লেখক, কবি এবং সিবিএফসি-র চেয়ারম্যান শ্রী প্রসূন যোশী বলেন, ভারতীয় চলচ্চিত্র আজও আঞ্চলিক চলচ্চিত্রের ওপর আলোকপাত করে সঠিক পথেই চলেছে। এদিনের অনুষ্ঠানে বিশিষ্ট চলচ্চিত্র নির্মাতা, শিক্ষাবীদ সুভাষ ঘাই, বালাজি টেলি ফিল্মিস-এর যৌথ পরিচালন অধিকর্তা শ্রীমতি একতা কাপুর, বণিকসভা ফিকির ফিল্ম ফোরামের কো-চেয়ার শ্রী উদয় সিং সহ একাধিক বিশিষ্ট ব্যক্তিবর্গ উপস্থিত ছিলেন।
CG/SS/NS
(
কৃষিমন্ত্রক
৪ কোটি হেক্টরের বেশি জমিতে ধান বোনা হয়েছে
নয়াদিল্লি, ১১ সেপ্টেম্বর, ২০২৩
কৃষি ও কৃষক কল্যাণ দপ্তর খরিফ শষ্যের বীজ বপন সংক্রান্ত সর্বশেষ তথ্য প্রকাশ করেছে। এই তথ্য অনুযায়ী ধানের বীজ বোনা হয়েছে ৪ কোটি ৩ লক্ষ ৪১ হাজার হেক্টর জমিতে। গত বছর এই সময়ে ৩ কোটি ৯২ লক্ষ ৮১ হাজার হেক্টর জমিতে ধানের বীজ বপন করা হয়েছিল।
এ বছর ১ কোটি ১৯ লক্ষ ৯১ হাজার হেক্টর জমিতে ডাল শস্যের বীজ বপনের কাজ শেষ হয়েছে। গত বছর ১ কোটি ৩১ লক্ষ ১৭ হাজার হেক্টর জমিতে ডাল চাষ হয়।
শ্রীঅন্ন অর্থাৎ মোটা দানা শস্যের জন্য ইতিমধ্যেই ১ কোটি ৮২ লক্ষ ২১ হাজার হেক্টর জমিতে চাষ শুরু হয়েছে। গত বছর ১ কোটি ৮১ লক্ষ ২৪ হাজার হেক্টর জমিতে মোটা দানা শস্যের চাষ হয়।
এ বছর ১ কোটি ৯১ লক্ষ ৪৯ হাজার হেক্টর জমিতে তৈলবীজ বপন করা হয়েছে। গত বছর ১ কোটি ৯৩ লক্ষ ৩০ হাজার হেক্টর জমিতে তৈলবীজের চাষ হয়।
এ বছর ৫৯ লক্ষ ৯১ হাজার হেক্টর জমিতে আখ চাষ হচ্ছে। গত বছর ৫৫ লক্ষ ৬৫ হাজার হেক্টর জমিতে আখ চাষ হয়েছিল। পাট ও মেস্তা চাষের জন্য এ বছর ৬ লক্ষ ৫৭ হাজার হেক্টর জমিতে বীজ বোনা হয়েছে। গত বছর এর পরিমান ছিল ৬ লক্ষ ৯৭ হাজার হেক্টর জমি। এ বছর ১ কোটি ২৫ লক্ষ হেক্টর জমিতে কাপাস তুলোর চাষ শুরু হয়েছে। গত বছর এর পরিমান ছিল ১ কোটি ২৬ লক্ষ ৮৭ হাজার হেক্টর জমি।
AC/CB/NS…
(Visitor Counter : 46
প্রধানমন্ত্রীরদপ্তর
শ্রী রাম বাহাদুর রাই-য়ের বইপ্রকাশ উপলক্ষ্যে প্রধানমন্ত্রীর বার্তা
“যে সংবিধান আমরা পেয়েছি তা স্বাধীন ভারতের পরিকল্পনা এমনভাবে করেছে যেখানে দেশের বহু প্রজন্মের স্বপ্ন পূরণ হবে”
“সংবিধান শুধুমাত্র একটি বই নয়, এটি একটি ধারণা, অঙ্গীকার এবং স্বাধীনতার প্রতি অটুট বিশ্বাস”
“অধিকার এবং কর্তব্যের এই মিশ্রণই আমাদের সংবিধানকে অনন্য করে তুলেছে”
“ভারত হল মুক্তমনা একটি দেশ। স্থবিরতা আমাদের স্বভাবে নেই”
নয়াদিল্লী, ১৮ জুন, ২০২২
প্রধানমন্ত্রী শ্রী নরেন্দ্র মোদী, শ্রী রাম বাহাদুর রাই-য়ের লেখা বই ‘ভারতীয় সংবিধান : আনকাহি কাহানি’-র প্রকাশ উপলক্ষ্যে আয়োজিত অনুষ্ঠানে ভিডিও কনফারেন্সের মাধ্যমে বক্তব্য রেখেছেন।
প্রধানমন্ত্রী বলেছেন, শ্রী রাম বাহাদুর রাই-য়ের সারা জীবন ধরে নতুন ধারণা সন্ধানের ফলশ্রুতি এই গ্রন্থ। তিনি আশা করেন যে বইটি আজ প্রকাশিত হল সেটি আমাদের সংবিধানের সম্পর্কে একটি সর্বাঙ্গীন ধারনা তুলে ধরবে। শ্রী মোদী বলেন, ১৮ই জুন যখন রাষ্ট্রপতি রাজেন্দ্র প্রসাদ সংবিধানের প্রথম সংশোধনীতে স্বাক্ষর করেন তখন সংবিধানের গণতান্ত্রিক গতিশীলতা প্রতিফলিত হয়। একে প্রধানমন্ত্রী, আমাদের সবথেকে বড় শক্তি বলে বর্ণনা করেছেন।
শ্রী মোদী বলেছেন, “যে সংবিধান আমরা পেয়েছি তা স্বাধীন ভারতের পরিকল্পনা এমনভাবে করেছে যেখানে দেশের বহু প্রজন্মের স্বপ্ন পূরণ হবে।” তিনি বলেন, গণপরিষদের প্রথম বৈঠকটি ছিল ১৯৪৬ সালের ৯ই ডিসেম্বর- আমাদের স্বাধীনতার অনেক আগে। এর মাধ্যমে আমাদের স্বাধীনতা ও গণতন্ত্রের প্রতি আস্থা প্রকাশিত হয়। “ভারতের সংবিধান শুধুমাত্র একটি বই নয়, এটি একটি ধারণা, অঙ্গীকার এবং স্বাধীনতার প্রতি অটুট বিশ্বাস।”
প্রধানমন্ত্রী বলেন, শ্রী রাই-এর এই বইটি দেশের বিস্মৃত ঐতিহ্যকে তুলে ধরতে নতুন ভারতের যে উদ্যোগ, তাতে গতির সঞ্চার করবে। আমাদের অতীতের বিষয়ে ভবিষ্যতেও আমরা সচেতন থাকবো। স্বাধীনতার ইতিহাস এবং আমাদের সংবিধানের বহু না বলা কথা এই বইতে স্থান পেয়েছে যা দেশের যুব সম্প্রদায়কে নতুন করে ভাবতে শেখাবে।
শ্রী রাই-য়ের এই বই লেখার পিছনে জরুরি অবস্থার প্রসঙ্গ উল্লেখ করে প্রধানমন্ত্রী বলেন, “অধিকার এবং কর্তব্যের এই মিশ্রণই আমাদের সংবিধানকে অনন্য করে তুলেছে। আপনার যদি অধিকার থাকে আপনার তাহলে কর্তব্য থাকবে। আর আপনার যদি কোনো কিছুর প্রতি কর্তব্য থাকে তাহলে অধিকারও সমানভাবে শক্তিশালী হয়। তাই স্বাধীনতার অমৃতকালে দেশ এখন কর্তব্যবোধ নিয়ে আলোচনা করছে এবং এই বিষয়ে বিশেষ গুরুত্ব দিচ্ছে।” তিনি সংবিধানের বিষয়ে সচেতনতা গড়ে তোলার ওপর গুরুত্ব দেন। “গান্ধীজি সংবিধানের বিষয়ে কিভাবে আমাদের মধ্যে ধারণা গড়ে তুলেছেন, সর্দার প্যাটেল কিভাবে ধর্মের ভিত্তিতে নির্বাচন প্রক্রিয়াকে বিলুপ্ত করে ভারতীয় সংবিধানকে সাম্প্রদায়িকতা থেকে মুক্ত করেছেন, কিভাবে ডঃ আম্বেদকর সংবিধানের প্রস্তাবনা রচনা করেছেন ও এক ভারত শ্রেষ্ঠ ভারতের ভাবনাকে রূপ দিয়েছেন এবং কিভাবে ডঃ রাজেন্দ্র প্রসাদের মতো বিদ্বান ব্যক্তিরা সংবিধানকে ভারতের আত্মার সঙ্গে যুক্ত করতে উদ্যোগী হয়েছেন এসব তথ্য এই বই থেকে পাওয়া যাবে।”
প্রধানমন্ত্রী সংবিধানে প্রাণবন্ত দিকটির কথা উল্লেখ করে বলেন, “ভারত হল মুক্তমনা একটি দেশ। স্থবিরতা আমাদের স্বভাবে নেই। গণপরিষদের গঠন নিয়ে বিতর্ক, সংবিধানকে গ্রহণ করা থেকে তার বর্তমান অবস্থা- প্রত্যেক ক্ষেত্রেই আমরা এর গতিশীল এবং প্রগতিশীল চরিত্রটি উপলব্ধি করতে পারি। আমরা তর্ক করি, প্রশ্ন তুলি, বিতর্কে জড়িয়ে পড়ি আর প্রয়োজনীয় পরিবর্তন করি। আমি নিশ্চিত যে এই ধারাবাহিকতাকে আমাদের জনসাধারণ ভবিষ্যতেও বজায় রাখবেন।”
PG/CB/NS
(
প্রধানমন্ত্রীরদপ্তর
আত্মনির্ভর হয়ে ওঠার উদ্যোগের অঙ্গ হিসেবে ভারতীয় বিমানবাহিনী দেশের শিক্ষা ও বিজ্ঞান জগতের সঙ্গে সংশ্লিষ্ট এবং শিল্প সংস্থাগুলিকে অংশীদার হওয়ার আমন্ত্রণ জানিয়েছে
প্রধানমন্ত্রী এই উদ্যোগকে দেশের প্রতিভাবান এবং উদ্যোগী শিল্পপতিদের জন্য বড় সুযোগ বলে বর্ণনা করেছেন
নয়াদিল্লি, ১৩ ফেব্রুয়ারি, ২০২৩
আত্মনির্ভর হয়ে ওঠার উদ্যোগের অঙ্গ হিসেবে ভারতীয় বিমানবাহিনী দেশের শিক্ষা ও বিজ্ঞান জগতের সঙ্গে সংশ্লিষ্ট এবং শিল্প সংস্থাগুলিকে অংশীদার হওয়ার আমন্ত্রণ জানিয়েছে। এরো ইন্ডিয়া, ২০২৩ উপলক্ষে ৩১টি ইচ্ছাপত্রে যুক্ত হওয়ার আমন্ত্রণ জানানো হয়েছে।
প্রধানমন্ত্রী শ্রী নরেন্দ্র মোদী এই উদ্যোগকে দেশের প্রতিভাবান এবং উদ্যোগী শিল্পপতিদের জন্য বড় সুযোগ বলে বর্ণনা করেছেন যা আত্মনির্ভর হয়ে ওঠার ক্ষেত্রে গুরুত্বপূর্ণ।
ভারতীয় বিমানবাহিনীর এক ট্যুইট বার্তার জবাবে প্রধানমন্ত্রী বলেছেন :
“দেশের প্রতিভাবান এবং উদ্যোগী শিল্পপতিদের জন্য প্রতিরক্ষা ক্ষেত্রে এটি একটি বড় সুযোগ যা আত্মনির্ভর হয়ে ওঠার ক্ষেত্রে গুরুত্বপূর্ণ। সংশ্লিষ্ট ব্যক্তিরা এক্ষেত্রে গুরুত্বপূর্ণ অংশীদার হয়ে উঠবেন এবং দেশবাসীকে গর্বিত করবেন।”
PG/CB/DM
(
প্রতিরক্ষামন্ত্রক
প্রতিরক্ষা উৎপাদন নিয়ে দু’দিনের সেমিনার কলকাতায়
কলকাতা, ৪ সেপ্টেম্বর, ২০১৮
প্রতিরক্ষা উৎপাদন নিয়ে আগামী ১৪ তারিখ কলকাতায় দু’দিনের এক সেমিনারের আয়োজন করা হয়েছে। এই সেমিনারের উদ্দেশ্য ক্ষুদ্র ও মাঝারি শিল্প তথা বেসরকারি ক্ষেত্রগুলির জন্য প্রতিরক্ষা উৎপাদন ক্ষেত্রে যে বিপুল সুযোগ-সুবিধা রয়েছে, সে বিষয়ে সচেতন করে তোলা। কেন্দ্রীয় সরকার সম্পূর্ণ দেশীয় প্রযুক্তিতে প্রতিরক্ষা উৎপাদন সামগ্রী নির্মাণে বিশেষ গুরুত্ব দিচ্ছে। সেমিনারের মূল বিষয় ‘প্রতিরক্ষা উৎপাদন : সরকারি-বেসরকারি অংশীদারিত্ব – নজর উত্তর-পূর্ব ভারতে’। প্রতিরক্ষা দপ্তরের সচিব ডঃ অজয় কুমার জাতীয় স্তরের এই সেমিনারে মূল ভাষণ দেবেন। প্রতিরক্ষা ক্ষেত্রের সঙ্গে যুক্ত একাধিক সংস্থা যেমন অর্ডন্যান্স ফ্যাক্টরি বোর্ড, হ্যাল, ডিআরডিও, জিআরএসই প্রভৃতি এই সেমিনারে অংশ নেবে। এছাড়াও নৌ-বাহিনী, সেনাবাহিনী ও বিমানবাহিনীর উচ্চপদস্থ আধিকারিকরাও সেমিনারে বক্তব্য রাখবেন। সেমিনারের পাশাপাশি আগামী ১৪ থেকে ১৬ই সেপ্টেম্বর পর্যন্ত প্রতিরক্ষা সামগ্রী নিয়ে তিনদিনের এক প্রদর্শনীরও আয়োজন করা হচ্ছে। উল্লেখ করা যেতে পারে, ‘মেক ইন ইন্ডিয়া’ কর্মসূচির আওতায় কেন্দ্রীয় সরকার সরকারি-বেসরকারি অংশীদারিত্বের ভিত্তিতে প্রতিরক্ষা ক্ষেত্রে দেশীয় প্রযুক্তিতে বিভিন্ন সাজসরঞ্জাম উৎপাদনে গুরুত্ব দিচ্ছে।
ত্রয়োদশ প্রতিরক্ষা পঞ্চবার্ষিকী পরিকল্পনায় ২০১৭ থেকে ২০২২ পর্যন্ত এই খাতে ২৬ কোটি ৪৪ লক্ষ টাকা খরচ করার পরিকল্পনা রয়েছে। একইসঙ্গে, ভারতীয় প্রতিরক্ষা বাজারের সামগ্রিক মূল্য দাঁড়াবে প্রায় ১ লক্ষ ৮০ হাজার কোটি টাকা। বর্তমানে ৬ হাজারের বেশি ক্ষুদ্র ও মাঝারি সংস্থা প্রতিরক্ষা ক্ষেত্রের সঙ্গে যুক্ত এবং এই সংস্থাগুলি ১০ হাজারেরও বেশি প্রতিরক্ষা সামগ্রী উৎপাদন করে থাকে। ক্ষুদ্র ও মাঝারি সংস্থাগুলির প্রতিরক্ষা ক্ষেত্রে অংশগ্রহণের ফলে দেশীয় প্রযুক্তিতে প্রতিরক্ষা সাজসরঞ্জামের উৎপাদন বৃদ্ধি পাবে বলে আশা করা হচ্ছে।
CG/BD/DM/….
(Visitor Counter : 112
জাহাজচলাচলমন্ত্রক
সাগরমালা প্রকল্পের আওতায় কেন্দ্রীয় অর্থনৈতিক অঞ্চল
নয়াদিল্লি, ১৫ মার্চ, ২০২২
সাগরমালা কর্মসূচির জাতীয় পরিকল্পনার পরিপ্রেক্ষিতে তামিলনাডু রাজ্যের ৩টি সহ ১৪টি উপকূলীয় অর্থনৈতিক অঞ্চল  – এর বিষয়গুলি বিবেচনা করা হয়েছে। পরবর্তী সময়ে একটি প্রাতিষ্ঠানিক পরিকাঠামো তৈরি এবং বন্দর-ভিত্তিক শিল্পায়ন গড়ে তোলা ও কর্মসংস্থান সৃষ্টির ক্ষেত্রে উৎসাহিত করার জন্য পাইলট-ভিত্তিতে একটি সিইজেড প্রকল্প তৈরির প্রস্তাব দেওয়া হয়েছে।
শিল্প ও অভ্যন্তরীণ বাণিজ্যের উৎসাহদানের জন্য দপ্তরের  প্রশাসনিক নিয়ন্ত্রণাধীনের আওতায় ন্যাশনাল ইন্ডাস্ট্রিয়াল করিডর ডেভেলপেমেন্ট অ্যান্ড ইমপ্লিমেন্টেশন ট্রাস্ট  সংশ্লিষ্ট রাজ্য সরকারের সঙ্গে অংশীদারিত্বে জাতীয় শিল্প করিডর কর্মসূচির অঙ্গ হিসাবে বিভিন্ন শিল্প করিডর প্রকল্পগুলির উন্নতিসাধনের পরিকল্পনা নিয়েছে। এর মূল্য লক্ষ্যই হ’ল – দেশে গ্রিন ফিল্ড শিল্পাঞ্চলের উন্নয়ন। প্রধান বন্দরগুলির মাধ্যমে শিল্পায়নের জন্য ৮ হাজার একরেরও বেশি জমি ব্যবহার করা হয়েছে। এর মাধ্যমে ২ লক্ষেরও বেশি প্রত্যক্ষ ও পরোক্ষ কর্মসংস্থান সৃষ্টি হয়েছে।
রাজ্যসভায় আজ এক লিখিত উত্তরে একথা জানিয়েছেন কেন্দ্রীয় বন্দর, জাহাজ চলাচল ও জলপথ মন্ত্রী শ্রী সর্বানন্দ সোনোয়াল।
CG/SS/SB
(Visitor Counter : 124
রোদ ত্রান্সপোর্ত অমসুং হাইৱে মন্ত্রালয়
নেস্নেল হাইৱেজ এন্দ ইনফ্রাস্ত্রকচর দেবেলপমেন্ত কোর্পোরেশন লিমিতেদ  অমসুং আই.আই.তি. গুৱাহাতিগী মরক্তা এম.ও.য়ু. অমা খুৎয়েক পীনখ্রে
মেমোরেন্দম ওফ অন্দরস্তেন্দিং  অমা ২০২৩গী মে ২৫দা ভীদিও কনফরেন্সিংগী খুত্থাংদা নেস্নেল হাইৱেজ এন্দ ইনফ্রাস্ত্রকচর দেবেলপমেন্ত কোর্পোরেশন লিমিতেত  অমসুং আই.আই.তি. গুৱাহাতিগী মরক্তা খুৎয়েক পীনখ্রে।
মসিগী কোলাবোরেশন অসিনা সিভিল ইঞ্জিনীয়রিং, রোদ কনস্ত্রক্সন, প্লানিং অমসুং দিজাইনদা মখোয়না লৌখিবা থৌদাংশিং অদুগীদমক্তা খঙনরিবা য়াম্না ফিদম্নিংঙাই ওইরবা ইনস্তিত্যুত অমা ওইরিবা, আই.আই.তি. গুৱাহাতিনা হায়রিবা হিরমশিং অসিদা রিসর্চ অমসুং দেবেলপমেন্ত দা মতেং পাংনবা মখোয়গী এক্সপর্তিজ অদুবু শিজিন্ননবা পান্দম থম্লি। এম.ও.য়ু. অসি আই.আই.তি গুৱাহাতিগী দাইরেক্তর, প্রোফেসর পরামেশ্বর কে. আইয়র অমসুং এন.ঐচ.আই.দি.সি.এল.গী মেনেজিং দাইরেক্তর, শ্রী চঞ্চল কুমারনা খুৎয়েক পীনখি।
এন.ঐচ.আই.দি.সি.এল., ভারত সরকারগী রোদ ত্রান্সপোর্ত অমসুং হাইৱেজ মন্ত্রালয়গী মখাদা লৈবা সি.পি.এস.ই. অসিনা য়াম্না শাথিবা ক্লাইমেতিক অমসুং জিয়োগ্রাফিকেল কন্দিশনশিংদা হাইৱেশিং শেম্বগী হিরম অসিদা থেংনরিবা শিংনবশিং অদুবু কোহন্নবগী পাম্বৈশিং পুথোক্নবা অমসুং তেক্নোলোজীগী অনৌবা ইনোভেশনশিং প্রোমোত তৌনবা য়াম্না থৱাই য়াওনা ইন্নোভেতিব ওইবা তেক্নোলোজীশিং থিজিল্লি অমসুং প্রোমোত তৌরি।
স্বাস্থ্যওপরিবারকল্যাণমন্ত্রক
ভারতে মোট টিকাকরণ ১২.৭১ কোটি ছাড়িয়েছে
গত ২৪ ঘণ্টায় ৩২ লক্ষের বেশি টিকার ডোজ দেওয়া হয়েছে
১০টি রাজ্যে নতুন করে আক্রান্তের হার ৭৮%; কেবল পাঁচটি রাজ্যেই সুস্পষ্টভাবে করোনায় আক্রান্তের হার ৬২%
জাতীয় স্তরে মৃত্যু হার আরও কমে ১.১৮%
নয়াদিল্লি, ২০ এপ্রিল, ২০২১
বিশ্বের বৃহত্তম টিকাকরণ অভিযানের অঙ্গ হিসেবে ভারতে আজ পর্যন্ত ১২ কোটি ৭১ লক্ষের বেশি কোভিড-১৯ টিকার ডোজ দেওয়া হয়েছে। এর মধ্যে ১০ কোটি ৯৬ লক্ষ ৫৯ হাজার ১৮১টি প্রথম ডোজ এবং ১ কোটি ৭৪ লক্ষ ৬৯ হাজার ৯৩২টি দ্বিতীয় ডোজ দেওয়া হয়েছে। আজ সকাল ৭টা পর্যন্ত প্রাথমিক পরিসংখ্যান অনুযায়ী ৯১ লক্ষ ৭০ হাজার ৭১৭ জন স্বাস্থ্যকর্মী প্রথম ডোজ এবং ৫৭ লক্ষ ৬৭ হাজার ৬৫৭ জন স্বাস্থ্যকর্মী দ্বিতীয় ডোজ পেয়েছেন। অন্যদিকে, কোভিডের বিরুদ্ধে লড়াইয়ে অগ্রভাগে থাকা ১ কোটি ১৪ লক্ষ ৩২ হাজার ৭৩২ জন কর্মী প্রথম ডোজ এবং ৫৬ লক্ষ ৮৬ হাজার ৬০৮ জন কর্মী দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৪ কোটি ৬৬ লক্ষ ৮২ হাজার ৯৬৩ জন সুফলভোগী প্রথম ডোজ এবং ৪৭ লক্ষ ৪ হাজার ৬০১ জন সুফলভোগী দ্বিতীয় ডোজ পেয়েছেন। একইভাবে, ৪৫-৬০ বছর বয়সী ৪ কোটি ২৩ লক্ষ ৭২ হাজার ৭৬৯ জন সুফলভোগী প্রথম ডোজ এবং ১৩ লক্ষ ১১ হাজার ৬৬ জন সুফলভোগী দ্বিতীয় ডোজ পেয়েছেন।
দেশে এখনও পর্যন্ত মোট টিকাকরণের ৫৯.৩৩ শতাংশ দেওয়া হয়েছে আটটি রাজ্যে। এদিকে গত ২৪ ঘণ্টায় ৩২ লক্ষের বেশি টিকাকরণ হয়েছে।
দেশব্যাপী টিকাকরণ অভিযানের ৯৪তম দিনে  ৩২ লক্ষ ৭৬ হাজার ৫৫৫টি টিকার ডোজ দেওয়া হয়েছে। এর মধ্যে ২২ লক্ষ ৮৭ হাজার ৪১৯ জন সুফলভোগী প্রথম ডোজ এবং ৯ লক্ষ ৮৯ হাজার ১৩৬ জন সুফলভোগী দ্বিতীয় ডোজ পেয়েছেন।
ভারতে দৈনিক ভিত্তিতে করোনায় আক্রান্তের সংখ্যা লাগাতার ঊর্ধ্বমুখী। এই প্রবণতা অব্যাহত থেকে গত ২৪ ঘণ্টায় নতুন করে আক্রান্তের সংখ্যা ২ লক্ষ ৫৯ হাজার ১৭০। মহারাষ্ট্র, উত্তরপ্রদেশ, দিল্লি, কর্ণাটক, কেরল, ছত্তিশগড়, মধ্যপ্রদেশ, তামিলনাড়ু, গুজরাট ও রাজস্থান সহ ১০টি রাজ্যে আক্রান্তের হার ৭৭.৬৭ শতাংশ। মহারাষ্ট্রে একদিনেই সর্বাধিক ৫৮ হাজার ৯২৪ জন আক্রান্ত হয়েছেন। উত্তরপ্রদেশে আক্রান্তের সংখ্যা ২৮ হাজার ২১১। অন্যদিকে দিল্লিতে একদিনেই আক্রান্ত হয়েছেন ২৩ হাজার ৬৮৬ জন।
দেশে ২০টি রাজ্যে দৈনিক আক্রান্তের সংখ্যার রেখাচিত্র ক্রমশ ঊর্ধ্বমুখী। সুস্পষ্টভাবে করোনায় আক্রান্তের সংখ্যা দাঁড়িয়েছে ২০ লক্ষ ৩১ হাজার ৯৭৭, যা দেশে মোট কোভিডে আক্রান্তের ১৩.২৬ শতাংশ। অবশ্য গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ১ লক্ষ ২ হাজার ৬৪৮টি কমেছে। মহারাষ্ট্র, ছত্তিশগড়, উত্তরপ্রদেশ, কর্ণাটক ও কেরল – এই পাঁচটি রাজ্যে মোট আক্রান্তের হার দেশে মোট আক্রান্তের ৬২.০৭ শতাংশ। দৈনিক ভিত্তিতে আক্রান্তের হার গত সাতদিনের গড় হিসাব অনুযায়ী ক্রমাগত বেড়ে বর্তমানে হয়েছে ১৫.৯৯ শতাংশ।
দেশে আজ কোভিডে সুস্থতার সংখ্যা দাঁড়িয়েছে ১ কোটি ৩১ লক্ষ ৮ হাজার ৫৮২। জাতীয় স্তরে সুস্থতার হার ৮৫.৫৬ শতাংশ।
জাতীয় স্তরে কোভিডে মৃত্যু হার কমে বর্তমানে হয়েছে ১.১৮ শতাংশ। কোভিডে গত ২৪ ঘণ্টায় মৃত্যু হয়েছে ১,৭৬১ জনের। এর মধ্যে ১০টি রাজ্যে মৃত্যু হার ৮২.৭৪ শতাংশ। কেবল মহারাষ্ট্রে একদিনেই মারা গেছেন ৩৫১ জন। অন্যদিকে দিল্লিতে মৃত্যু হয়েছে ২৪০ জনের।
দেশে নয়টি রাজ্য ও কেন্দ্রশাসিত অঞ্চলে গত ২৪ ঘণ্টায় কোভিডে মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে – লাদাখ, ত্রিপুরা, সিকিম, মিজোরাম, লাক্ষাদ্বীপ, নাগাল্যান্ড, আন্দামান ও নিকোবর দ্বীপপুঞ্জ, অরুণাচল প্রদেশ প্রভৃতি।
CG/BD/DM/
(
প্রধানমন্ত্রীরদপ্তর
সাঙ্গীতিক উপস্থাপনার একটি ভিডিও চিত্র সকলের সামনে তুলে ধরলেন প্রধানমন্ত্রী
এই ঘটনাকে ‘এক ভারত শ্রেষ্ঠ ভারত’ আদর্শের বিশেষ বহিঃপ্রকাশ বলে বর্ণনা করলেন প্রধানমন্ত্রী
নয়াদিল্লি, ১৭ মার্চ,২০২৩
একজন সঙ্গীতবিদ বেশ কয়েকটি ভাষায় একইসঙ্গে গান করে চলেছেন। এমনই একটি ভিডিও আজ সকলের কাছে তুলে ধরলেন প্রধানমন্ত্রী শ্রী নরেন্দ্র মোদী। এই ভিডিও উপস্থাপনা প্রসঙ্গে তিনি মন্তব্য করেছেন যে ‘এক ভারত শ্রেষ্ঠ ভারত’-এর এ হল এক বিশেষ বহিঃপ্রকাশ।
প্রধানমন্ত্রী তাঁর ট্যুইট বার্তায় বলেছেন :
“প্রতিভাবান শিল্পী স্নেহদীপ সিং কালসির এক চমৎকার উপস্থাপনা আমরা প্রত্যক্ষ করলাম। সুরের মূর্ছনা ছাড়াও ‘এক ভারত শ্রেষ্ঠ ভারত’-এর আদর্শকে সেখানে তুলে ধরা হয়েছে। এক হল অভূতপূর্ব ঘটনা।”
PG/SKD/DM/
(